open-index/open-wikipedia-markdown huggingface dataset:
Solveig Krey

**Solveig Krey** (sündinud 20. märtsil 1963) on norra mereväelane (allveelaevnik), mereväeohvitser.

Ta lõpetas 1989. aastal Norra Kuningliku Mereväeakadeemia. Temast sai esimene naissoost allveelaeva komandör maailmas, kui ta asus 11. septembril 1995 juhtima Kobben-klassi allveelaeva ja hiljem Ula-klassi allveelaeva *Uredd* (Norra diisel-elektriline allveelaev pikkusega 59 meetrit ja 21-liikmelise meeskonnaga, sealhulgas viie ohvitseriga).

Krey on olnud ka Norra kuningliku mereväe allveejõudude juhataja.

Ta on ka esimene naissoost Norra kuningliku mereväe laevakomandör. Auastmelt on ta *[[flaggkommandør]]*, millele Eesti mereväes vastab kommodoor.

## Tunnustus
*2022 –  Prantsusmaa Ordre national du Mérite'i rüütliklassi orden

## Välislingid
*Solveig Krey utnevnt til ridder. forsvaretsforum.no, 4. märts 2022
Mädapea Algkool

**Mädapea Algkool** on endine kool Eestis.

1869. aastal avas talurahva lastele uksed Järtu külas (praeguse Järni küla territooriumil) asunud koolimaja (**Järtu-Mädapea kool**). 1922–1965 tegutses kool Mädapea mõisas. 

Mädapea mõisahoonesse viidi kool üle 1922. aastal. 

Mädapea mõisa seinal avati 27. augustil 1989 mälestustahvel kirjaga "Mädapea Kool 1922-1965".

## Viited
Erkki-Siim Kalbus

**Erkki-Siim Kalbus** on eesti trummar. 

Ta on mänginud ansamblites Anal Caves, John Stuart Mill, Sibyl Vane, Goresoerd jms.

Erkki-Siim hakkas trumme mängima 2004. aasta suvel Pärnus, kui moodustati sõpradega esimene punk-rock bänd Üheksas Ring. Trummiõpe algas vanaisa juures olevast trummikomplektil, esimesed trummid sai isa toetusel 2006. aastal Soome vanakraamiturult. Päris trummikomplekt (ühtlasi tänane Mapex M-Birch) soetati Pärnu PVX Muusikust aastal 2008.

2007. aastal pälvis Erkki-Siim Pärnu bändide konkursil Proovikas ansambliga Exprosyum parima trummari auhinna, mille andis üle Marko Atso.

## Kollektiivid

* Üheksas ring/Gulag – 2004, punkrock, Pärnu
* Label Of Guilt – 2005–2006, meloodiline metal, Pärnu
* Exprosyum – 2006–2008, metal, Pärnu
* John Stuart Mill – 2007–..., alternatiiv rock, Pärnu
* Clinic-X – 2008, industriaal, Pärnu
* Anal Caves – 2009–2011, grind core, Pärnu
* Tarm - 2009-2011, pagan black metal, Pärnu
* Vanished Vikings – 2010, metalcore, Tartu
* Catafalc – 2011–2015, death metal, Tallinn
* Dead Kings – 2016, hardcore, Austraalia
* Goresoerd – 2018–..., deathschool, Tallinn
* Vaiko Hansson & The Ensamble – 2023 –..., ceremonial music, Pärnu

### Asendusliikmena
* Itch
* Ainus Seadus
* Daycleier
* DefRage
* Sibyl Vane

## Diskograafia
### Singlid
### Albumid
* John Stuart Mill - Steriilne särk, revolverkülmad prillid EP, 2007
* John Stuart Mill - Panoptikon, 2010
* Anal Caves - Cave Explorer, 2010
* Tarm - Siis Kui Laantes Saabub Hämarus, 2010
* John Stuart Mill - Mao tee kalju peal, 2011
* Goresoerd - Kain, 2018
* Goresoerd - Inkvisiitor, 2024 (EMA Aasta Metal Album 2025)

## Trummid
* Akustilised trummid Mapex M-Birch, Black Forrest Red värvusega, 100% üle wrapitud

- basstrummid: 22 x 18 x 2

- tomid: 8 x 8, 10 x 8, 12 x 9, 16 x 16

- soolotrummid: Okkam Padouk (By Kaarlo Nõmmsalu) 13 x 5,5, Pearl JJ Signature 13 x 6,5, Sonor AQ2 13 x 6

* Trummi raud

- rack Pearl DR-511 seeria, curved

- statiivid Pearl CH-1030 seeria statiivid

- pedaalid Trick Drums PRO 1-V BigFoot longboard

- hi-hat pedaal Trick Drums PRO 1-V Predator cable hi-hat

* Elektroonika

- Roland RT-30k basstrummi trigerid

- Roland RT-30h snare triger

- Roland TM-2 Trigger Module x 2

* Nahad

- Basstrummide reso EQ3 Reso Coated

- Basstrummide batter Remo Powerstroke 3

- Snare reso Ambassador Reso

- Snare batter Evans Genera HDD

- Tommide resonahad Evans Resonant Black

- Tommide batter Remo Emperor Clear

* Taldrikud Murat Diril (endorsement)

- 14 Renaissance Heavy hi-hat

- 14 Renaissance Brilliant hi-hat

- 10 Bell

- 10 Black Sea splash

- 12 Renaissance splash

- 18 Renaissance crash

- 18 Renaissance Brilliant crash

- 19 Renaissance chrash

- 18 Renaissance china

- 18 Renaissance Brilliant china

- 20 Black Sea Megabell ride

* Elektroonilised trummid Millenium MPS-1000 seeria

- basstrummid: 20 x 16 x 2

- tomid: 10 x 6, 10 x 6, 12 x 6, 14 x 14

- soolotrummid: 13 x 5,5

* Trummi raud 

- rack Millenium, curved

- statiivid Millenium DB-115 seeria statiivid

- pedaalid Trick Drums Predator longboard
Encore (album)

**"Encore"** on Vanilla Ninja viies album, mis ilmus 2021. aasta oktoobris.

Album valmis koostöös ansambli endise produtsendi David Brandesega, kellega tehti koostööd aastatel 2003–2005. David Brandes võttis ise Vanilla Ninjaga ühendust ja pakkus välja uue albumi salvestamise idee. 

Esimene singel "Gotta Get It Right" ilmus 2021. aasta juunis. Kokku ilmus albumilt kuus singlit, millele tehti ka videod.

## Laulud
#"Gotta Get It Right" – 3:26
#"No Regrets" – 3:53
#"The Reason Is You" – 3:22
#"Driving Through the Night" – 2:47
#"Faith" – 2:55
#"I Miss You Like Hell" – 3:46
#"Waterfalls" – 5:01
#"Encore" – 4:12
#"Incredible" – 2:48
#"The Look in Your Eyes" – 3:22
#"Say It Loud" – 3:31
#"It Ain’t You" – 3:39
#"Daylight" (Limited Edition) – 3:12
#"White Flags" (Limited Edition) – 3:35
Chris Richards

**Christopher Jeffrey Richards** (sündinud 28. märtsil 2000 Birminghamis Alabama osariigis) on USA jalgpallur, kes mängib keskkaitsjana Inglismaa Premier League'i klubis Crystal Palace ja USA jalgpallikoondises.

2017. aastal liitus ta FC Dallase akadeemiaga. 2018. aasta juulis läks ta laenule Saksamaa klubisse Müncheni Bayern. 2018. aasta juulis debüteeris ta Bayerni esindusmeeskonnas hooajaeelsel turniiril. Hooajal 2018/19 mängis Richards Bayern U-19 võistkonnas. 2019. aasta jaanuaris sõlmis ta Müncheni Bayerniga püsiva lepingu.< Hooaja 2019/20 alguses asus Richards mängima Saksamaa tugevuselt kolmandas liigas Müncheni Bayerni reservmeeskonnas. Saksamaa kõrgliigas debüteeris ta Bayerni põhimeeskonnas 20. juunil 2020 mängus Freiburgi vastu. Hooajal 2020/21 sai ta Bayerni põhimeeskonnas kirja seitse mängu. Aastatel 2021–2022 oli Richards Bayernist laenul Saksamaa kõrgliigaklubis TSG 1899 Hoffenheim.

2022. aasta juulis siirdus ta 12 miljoni naelsterlingi eest Crystal Palace'i, kellega sõlmis viieaastase lepingu.

USA jalgpallikoondises debüteeris Richards 16. novembril 2020 sõprusmängus Panama vastu.

## Saavutused
;Müncheni Bayern
*UEFA Superkarikas: 2020
*DFL-Supercup: 2020, 2021

## Viited

## Välislingid
* Chris Richards Crystal Palace'i kodulehel
* Profiil U.S. Soccer lehel
Gotta Get It Right

"**Gotta Get It Right**" on esimene singel Vanilla Ninja albumilt "Encore". Singel ilmus 2021. aasta juunis.
Klaas (perekonnanimi)

**Klaas** on eesti perekonnanimi.

2023. aasta 1. jaanuari seisuga oli Eestis perekonnanimi Klaas 315 inimesel: 150 mehel ja 165 naisel. Perekonnanimede levikult oli Klaas meeste puhul 464. kohal ja naiste puhul 448. kohal. Levinuim oli see Hiiu maakonnas, kus sellenimelisi oli maakonna 10 000 elaniku kohta 13,32.

## Nime kandjaid
*Aleksander Klaas, eesti õigeusu vaimulik (1868–1935)
*Kristi Klaas, eesti keskkonnakaitsja (1980–)
*Birute Klaas-Lang, eesti keeleteadlane (1957–)
*Urmas Klaas, eesti poliitik (1971–)
*...

## Viited
Juri Velõkõi

**Juri Jurijovõtš Velõkõi** (ukraina keeles *Юрій Юрійович Великий*; sündinud 5. juunil 1980 Kotovskis Ukraina NSV-s) on ukraina näitleja (koomik). Tegutsenud ka humoristi, stsenaristi ja telesaatejuhina.

Ta lõpetas Odessa Merenduse Rahvusülikooli 2002. aastal mereõiguse ja 2006. aastal meretranspordi juhtimise erialal. 

Ülikooli ajal võttis osa KVN-i mängudest. Alates 2009. aastast on ta Stuudio Kvartal 95 näitleja.

2014. ja 2015. aastal oli ta mitme ukraina animafilmi pealelugeja (dublaažinäitleja).

Laiemalt tuntuks sai Velõkõi kui lõi 2019. aastal oma YouTube'i kanali, kus astub üles parodistina. 

## Välislingid
Simon Ehammer

**Simon Ehammer** (sündinud 7. veebruaril 2000 Steinis) on Šveitsi kümnevõistleja.  

Ta võitis 2018. aasta juunioride maailmameistrivõistlustel Tamperes austraallaste Ashley Moloney ja Gary Haasbroeki järel kümnevõistluse pronksmedali isikliku rekordiga 7642 punkti. 2019. aasta Euroopa juunioride meistrivõistlustel Boråsis võitis ta Šveitsi juunioride rekordi 7851 punktiga kuldmedali.

2021. aasta Euroopa sisemeistrivõistlustel oli ta viie ala järel medalikonkurentsis, kuid ei suutnud teivashüppes ületada algkõrgust. Euroopa U23 meistrivõistlustel Tallinnas võitis ta kuldmedali kaugushüppes, hüpates finaalis 8.10.

2022. aasta sisemaailmameistrivõistlustel Belgradis võitis Ehammer seitsmevõistluses Šveitsi rekordiga 6363 punkti Damian Warneri järel hõbemedali. Maailmameistrivõistlustel Eugene'is osales ta kaugushüppes ja sai tulemusega 8.16 Wang Jianani ja Miltiádis Tentóglou järel pronksmedali. Euroopa meistrivõistlustel Münchenis püstitas ta isiklikud rekordid kõrgushüppes ja teivashüppes ning võitis kümnevõistluses Šveitsi rekordiga 8468 punkti Niklas Kauli järel hõbemedali.

2023. aasta Euroopa sisemeistrivõistlustel katkestas ta seitsmevõistluse pärast kaugushüppes tulemuseta jäämist. Maailmameistrivõistlustel Budapestis osales ta taas kaugushüppes, kus pääses finaali ja sai tulemusega 7.87 9. koha.

2024. aasta sisemaailmameistrivõistlustel Glasgow's viis Ehammer seitsmevõistluses Šveitsi rekordi 6418 punktini ja tuli Sander Skotheimi ja Johannes Ermi ees maailmameistriks. Juunis toimunud Euroopa meistrivõistlustel Roomas osales ta kaugushüppes ja võitis Miltiádis Tentóglou ja Mattia Furlani järel pronksmedali tulemusega 8.31. 2024. aasta suveolümpiamängudel Pariisis sai ta kaugushüppes 8.20-ga neljanda koha.

2025. aasta Euroopa sisemeistrivõistlustel Apeldoornis võitis ta seitsmevõistluses Šveitsi rekordiga 6506 punkti Sander Skotheimi järel hõbemedali. Selle tulemusega tõusis ta kõigi aegade edetabelis viiendale kohale. Sama aasta sisemaailmameistrivõistlustel Nanjingis osales ta kaugushüppes ja sai 7.99-ga 9. koha.

Ehammerile kuulub kümnevõistlejate maailmarekord kaugushüppes **8.45**.

## Isiklikud rekordid

### Mitmevõistlus
*Kümnevõistlus – 8468 punkti NR, 16. august 2022, München
*Seitsmevõistlus – 6670 punkti WR, 21. märts 2026, Torun

### Üksikalad

;Väljas

;Sees

Allikas: Rahvusvaheline Kergejõustikuliit

## Viited

## Välislingid
*
NATO koodnimed

**NATO koodnimed** (inglise keeles *NATO Reporting Names*) on NATOs kasutatavad koodnimetused endise Nõukogude Liidu ja Varssavi pakti ning tänase Venemaa ja Hiina Rahvavabariigi sõjatehnika tähistamiseks.

Nimetussüsteemi mõte on pakkuda sõjatehnika pärisnimedele, mida võib kergesti operatiivtingimustes segi ajada või mis ei ole läänemaailmas laiemalt tuntud, ühe- või kahesilbilised asendusi.

Nimetuste andmist määrab Viie silma luureliidu riikide sõjalennundust koordineeriv Air Force Interoperability Council (AFIC), kuhu kuuluvad vastavalt Ameerika Ühendriikide, Austraalia, Kanada, Uus-Meremaa ja Ühendkuningriigi esindajad.

## Süstemaatika
Vastavalt relvastuse tüübile algavad nende koodnimed kindla tähega.

Propellerlennukid kandsid ühesilbilisi, turboventilaator- või turboreaktiivmootoreid kasutavad lennukid mitmesilbilisi koodnimesid.

USA Kaitseministeerium on lisanud lisatähised, mis eelnevad NATO koodnimele.

Hiina tehnika puhul lisatakse nimede ette **CH**.

### Juhtivad raketid
* **A** - õhk-õhk-tüüpi juhitavad raketid
** USA Kaitseministeeriumi lisatähistus **AA**: nt AA-2 Atoll ehk Vympel K-13
* **K** - õhk-maa-tüüpi juhitavad raketid
** USA Kaitseminiteeriumi lisatähistus **AS**: nt AS-17 Krypton ehk Kh-31
* **G** - pind-õhk-tüüpi juhitavad raketid
** USA Kaitseministeeriumi lisatähistus **SA**: nt SA-2 Guideline ehk S-75 Dvina
*** Lisatähistus laevadelt lastavate pind-õhk-tüüpi rakettide puhul on **SA-N**: nt SA-N-3 Goblet ehk 4K60/4K65 Shtorm
* **S** - pind-pind-tüüpi juhitavad raketid
** USA Kaitseministeeriumi lisatähistus maismaalt tulistatavatele rakettidele **SS**: nt SS-1 Scud ehk R-11/-17/-300
** USA Kaitseministeeriumi lisatähistus rannakaitserakettidele **SS-C**: SS-C-5 Stooge ehk K-300P Bastion-P
** USA Kaitseministeeriumi lisatähistust laevadelt tulistatavatele rakettidele **SS-N**: nt SS-N-2 Styx ehk P-15 Termit
** USA Kaitseministeeriumi lisatähistus **SUW-N**
** USA Kaitseministeeriumi lisatähistus juhitavatele tankitõrjerakettidele **AT**: nt AT-5 Spandrel ehk 9M113 Konkurs

### Õhusõidukid
* **F** - hävituslennukid, hiljem ka ründelennukid
** Näiteks **Fulcrum** ehk Mikojan-Gurevitš MiG-29
* **B** - pommituslennukid
** Näiteks **Blackjack** ehk Tupolev Tu-160
* **C** - reisi- ja kaubalennukid
** Näiteks **Colt** ehk Antonov An-2
* **H** - helikopterid
** Näiteks **Hind** ehk Mil Mi-24
* **M** - erinevad muud luure-, tanker-, vesi-, treening- ning eelhoiatus- ja õhuruumi juhtimislennukid
** Näiteks **Mainstay** ehk Berijev A-50

### Allveelaevad

## Koodnimede loend
### Juhitavad raketid
#### Pind-õhk-tüüpi juhitavad raketid

### Lennukid ja õhusõidukid
### Hävitajad

### Pommituslennukid

### Helikopterid

***Tabeli põhiline allikas: ''

=== Muud lennukid ===


'''*''' – Algselt anti lennukite treeningvariantidele eraldi koodnimed (vrd [[MiG-21]] Fishbed & MiG-21U Mongol, kuid hiljem sellest praktikast loobuti ja treeningvariante (nagu muid variatsioone) hakati tähistama tähtedega ([[MiG-29]] Fulcrum-A & MiG-29UB Fulcrum-B).<br>
***Tabeli põhiline allikas: '''

## Vaata ka
* GRAU indeks, Venemaa analoogne koodnimede süsteem

## Viited
Kreeka-Baktria kuningriik

**Kreeka-Baktria kuningriik** oli hellenistlik riik tänapäeva Kesk-Aasias.

Aastal 225 eKr kuulutas Seleukiidide riigi satraap Diodotos ennast Baktria kuningaks ja lõi iseseisva Kreeka-Baktria riigi.

Kreeka-Baktria kestis kuni aastani 120 eKr, kui selle vallutasid Kušaanid.

Kreeka-Baktria kultuur hääbus aastaks 0 ja kreeklaste järeltulijad sulandusid kohaliku rahva hulka.

Kreeka-Baktria linnadest on arheoloogiliselt uuritud Ai Khanoumi praeguse Afganistani põhjaosas.

## Välislingid
*"Kreeklased Indias" Horisont 2021-1 (lk 50–55)
*Varjatud ajalugu: vanadel kreeklastel olid Indias kolooniad ja nad võtsid ka budismi omaks teadus.postimees.ee 14.märts 2021
Encore '22

"**Encore '22**" on Vanilla Ninja singel, mis ilmus 2022. aasta märtsis. See on esimene lugu, kus teeb kaasa bändiga 2022. aasta alguses liitunud Kerli Kivilaan.
Hope (album)

**"Hope"** on Stefan Airapetjani debüütalbum, mis ilmus 2022. aasta novembris.

## Lugude nimekiri
# Hope
# Kiri Külmkapi Peal
# We'll Be Fine
# Miraaž
# Doomino (koos. Liis Lemsaluga)
# Taevasse
# Without You
# Laura
# Kaitseta
# Better Days
# Oh My God
# Let Me Know
# Never Let Go
# By My Side
# Avame tiivad
Renaud Franz von Liphart

**Renaud Franz von Liphart** (vene keeles Роман Эрнестович Липгарт *Roman Ernestovitš Lipgart*; 15. juuli 1880 Pariis – 3. märts 1942 Leningrad) oli baltisaksa päritolu Venemaa Keisririigi ja Nõukogude Liidu mereväelane, 2. järgu kapten. 

## Elukäik
Liphardt lõpetas Peterburis Mereväe kadetikorpuse.

1904. aastal oli ta kuu aega Venemaa keiserliku laevastiku allveelaeva Delfin komandör (3. septembrist kuni 15. oktoobrini).

Aastatel 1918–1919 oli ta Petrogradi sõjasadama komandör.

Liphart suri Leningradi blokaadi ajal.

## Isiklikku
Ta oli Ernst von Lipharti poeg ja Carl Eduard von Lipharti lapselaps.
Gustav Erdman

**Gustav Fjodorovitš Erdman** (vene keeles Густав Фёдорович Эрдман; 10. jaanuar (vkj 29. detsember 1818) 1819 – 9. veebruar (vkj 28. jaanuar) 1883 Tallinn) oli Venemaa Keisririigi mereväelane, viitseadmiral.

Erdman lõpetas Peterburis Mereväe kadetikorpuse.

1868. aasta sügisel juhtis Erdman Kroonlinna sadamavetes allveelaeva katsetusi. Laskumine toimus üheksa meetri sügavusele. Erdman koos 22-mehelise ekipaažiga viibis vee all 18 tundi.

Jaanuaris 1872 ülendati Erdman kontradmiraliks ja määrati Balti laevastiku nooremflagmaniks.

1875. aastal määrati ta Primorje oblasti sõjakuberneriks.

## Tallinnas
21. juunil (vkj 9. juunil) 1880 määrati Erdman Tallinna sadama komandöriks. Jaanuaris 1883 esitas ta seoses tervise halvenemisega errumineku palve. Ta suri kolm päeva enne ametist vabastamist. Vabastamiskäskkirjas (12. veebruar (vkj 31. jaanuar) oli kirjas, et koos vabastamisega kaasnes viitseadmirali auaste.
Sean Longstaff

**Sean David Longstaff** (sündinud 30. oktoobril 1997 North Shieldsis) on Inglismaa jalgpallur, kes mängib poolkaitsjana Premier League'i klubis Newcastle United.

Ta alustas Newcastle Unitedis ka klubikarjääri. Hooaja 2016/17 teises pooles oli ta Newcastle Unitedist laenul Šotimaa kõrgliigaklubis Kilmarnock. Hooajal 2017/18 oli ta laenul Inglismaa tugevuselt kolmanda liiga klubis Blackpool.

Newcastle Unitedi põhimeeskonnas debüteeris Longstaff 2018. aasta augustis. Inglismaa kõrgliigas tegi ta debüüdi sama aasta 26. detsembril mängus Liverpooli vastu. Inglismaa kõrgliigas lõi ta esimese värava 26. veebruaril 2019 mängus Burnley vastu.

Tema noorem vend Matty Longstaff on samuti jalgpallur. Vendade isa David Longstaff on endine jäähokimängija, kes mängis aastaid Suurbritannia jäähokikoondises.

## Viited
Callum Wilson

**Callum Eddie Graham Wilson** (sündinud 27. veebruaril 1992 Coventrys) on Inglismaa jalgpallur, kes mängib Inglismaa Premier League'i klubis Newcastle United ja Inglismaa jalgpallikoondises.

Ta alustas klubikarjääri kodulinnaklubis Coventry City. Klubi põhimeeskonnas debüteeris ta 12. augustil 2009 liigakarika mängus Hartlepool Unitedi vastu. Liigadebüüdi tegi ta Inglismaa esiliigas 2010. aasta detsembris mängus Queens Park Rangersi vastu. Hooaja 2010/11 teises pooles oli ta laenul Inglismaa tugevuselt viienda liiga klubis Kettering Town ja hooajal 2011/12 samasse liigasse kuuluvas klubis Tamworth. Aastatel 2012–2014 mängis Wilson Coventry Cityga Inglismaa tugevuselt kolmandas liigas. Hooajal 2013/14 lõi Wilson liigas 21 väravat ning valiti Coventry City aasta mängijaks ja liigahooaja sümboolsesse koosseisu.

2014. aasta juulis sõlmis Wilson lepingu Inglismaa esiliigaklubiga AFC Bournemouth.. Hooajal 2014–15 lõi Wilson Inglismaa esiliigas 20 väravat ja aitas klubil esmakordselt Inglismaa kõrgliigasse pääseda. Inglismaa kõrgliigas lõi Wilson esimesed väravad 22. augustil 2015, kui tegi West Ham Unitedi vastu kübaratriki. Bournemouthiga oli tema edukaim hooaeg Inglismaa kõrgliigas 2018/19, mil ta lõi 14 väravat.

2020. aasta septembris sõlmis Wilson lepingu Newcastle Unitediga. Ülemineku arvatav suurus oli 20 miljonit naelsterlingit, millega sai Wilson toona Newcastle Unitedi kolmandaks kõige kallimaks ostuks. Esimesel hooajal Newcastle Unitedis lõi Wilson Inglismaa kõrgliigas 12 väravat ja valiti klubi hooaja parimaks mängijaks.

Inglismaa jalgpallikoondises debüteeris Wilson 15. novembril 2018 sõprusmängus USA vastu ja lõi selles mängus ka värava. Wilson sai sellega kõige esimeseks Bournemouthi mängijaks, kes on Inglismaa koondises värava löönud. Ta kuulus Inglismaa koondisse 2022. aasta maailmameistrivõistlustel.

## Viited

## Välislingid

* Profiil Newcastle Unitedi kodulehel
Helle Põld

**Helle Põld** (1928–1987) oli eesti klaasikunstnik.

Ta lõpetas 1953. aastal Eesti Riikliku Kunstiinstituudi ning töötas seejärel Muhhina nimelises Leningradi kõrgemas kunsttööstuskoolis õppejõuna ja aastast 1956 Leningradi Kunstilise Klaasi tehases.

## Looming
Helle Põld on loonud näiteks:

* Vaas "Elektrifitseerimine" (1967)
* Komplekt "Kokteil" (1973)
* Komplekt "Magnoolia" (1975)

## Viited


## Välislingid
* Ingliskeelne artikkel – "Electrification" vase
Voldemar Soiver

**Voldemar Soiver** (27. november 1927– 6. veebruar 1997) oli eesti klaasikunstnik.

Voldemar Soiver lõpetas Eesti NSV Riikliku Kunstiinstituudi Maks Roosma õpilasena 1955. aastal.

Ta töötas Järvakandi tehases, Tarbeklaasis, Djatkovo kristallitehases ja 1963–1967 tehases "Krasnõi Gigant". Alates 1967. aastast ja pensionile jäämiseni 1987. aastal, töötas Voldemar Soiver Penza kunstikooli õppejõuna.

1978. aastal toimus isikunäitus Penza kunstigaleriis.

## Viited
Wilhelm Bauer

**Sebastian Wilhelm Valentin Bauer** (23. detsember 1822 Dillingen an der Donau – 20. juuni 1875 München) oli saksa insener, esimeste Saksa allveelaevade konstruktoreid.

1848. aastal teenides Schleswig-Holsteinis kavandas Bauer esmakordselt allveelaevade kasutamist rannakaitses. Tema 1850. aastal ehitatud Brandtaucher oli esimene Saksa allveelaev (laev uppus, 1887. aastal tõsteti üles ja restaureerituna sai sellest muuseumieksponaat),

Teine allveelaev, Seeteuffel ehitati Venemaa keisririigi tellimusel 1856. aastal Peterburis. Laev oli 15,8 m pikk. Ekipaažis 8–13 meremeest. Allveelaevaga tehti 133 edukat laskumist.  

## Mälestuse jäädvustamine
1960. aastal nimetati Bundesmarine allveelaev Wilhelm Baueri järgi. Tänapäeval on see muuseumilaev.

## Pilte

Brandttaucher 01.jpg|Brandtaucheri joonised
Die Gartenlaube (1862) b 060.jpg|Laeva ülestõstmine
Brandtaucher Dresden.jpg|Brandtaucher muuseumieksponaadina Dresdenis 
Bremerhaven 2009 - Wilhelm Bauer (submarine, 1945) - by-RaBoe 001.jpg|Allveelaev Wilhelm Bauer


## Välislingid
Haagi Kuninglik Konservatoorium

**Haagi Kuninglik Konservatoorium** (hollandi keeles *Koninklijk Conservatorium*, KC) on tantsu- ja muusikakõrgharidust andev konservatoorium Haagis.

Konservatooriumi asutas 1826. aastal kuningas Willem I ja see on Hollandi vanim konservatoorium. Alates 2021. aasta septembrist tegutseb see Haagi kesklinnas Amare etenduskunstide majas.

## Viited

## Välislingid
Koduleht (inglise keeles)
Pedro Porro

**Pedro Antonio Porro Sauceda** (sündinud 13. septembril 1999 Don Benitos) on Hispaania jalgpallur, kes mängib paremkaitsja või parema äärepoolkaitsjana Inglismaa Premier League'i klubis Tottenham Hotspur ja Hispaania jalgpallikoondises.

2017. aasta augustis sõlmis ta lepingu Hispaania klubiga Girona. Hooajal 2017/18 debüteeris ta Hispaania tugevuselt kolmandas liigas Girona reservmeeskonnas Peralada. Girona põhimeeskonnas debüteeris ta 28. novembril 2017 Hispaania karikavõistluste mängus Levante vastu. Hispaania kõrgliigas debüteeris Porro Girona põhimeeskonnas 17. augustil 2018 mängus Valladolidi Reali vastu. Hooajal 2018/19 kuulus Porro Girona põhikoosseisu ning sai Hispaania kõrgliigas kirja 32 mängu.

2019. aasta augustis sõlmis Porro lepingu Inglismaa klubiga Manchester City. Hooajal 2019/20 oli Porro laenul Hispaania kõrgliigaklubis Valladolidi Real.

2020. aasta augustis läks Porro Manchester Cityst laenule Portugali kõrgliigaklubisse Lissaboni Sporting. Hooajal 2020–21 tuli ta Sportinguga Portugali meistriks. Hooaegadel 2020/21 ja 2021/22 valiti Porro Portugali kõrgliiga hooaja sümboolsesse koosseisu. 2022. aasta mais sõlmis Porro Sportinguga püsiva lepingu.

2023. aasta jaanuaris läks Porro Sportingust laenule Tottenham Hotspuri. Inglismaa kõrgliigas debüteeris Porro 11. veebruaril 2023 mängus Leicester City vastu. Esimese värava lõi ta liigas sama aasta 18. märtsil mängus Southamptoni vastu.

Hispaania jalgpallikoondises debüteeris Porro 28. märtsil 2021 MM-i valikmängus Gruusia vastu.

## Saavutused
;Sporting CP
*Primeira Liga: 2020–21
*Taça da Liga: 2020–21, 2021–22

## Viited

## Välislingid

* Pedro Porro Tottenham Hotspuri kodulehel
Ivan Aleksandrovski

**Ivan Fjodorovitš Aleksandrovski** (vene keeles Иван Фёдорович Александровский; 1817 Miitavi – 12. september 1894 Peterburi) oli vene kunstnik, fotograaf, leiutaja ja insener. Õuenõunik (1871)

Tema leiutiste seas oli torpeedo (1865) ja Venemaa keiserliku laevastiku esimene mehaanilise ajamiga allveelaev (ehitatud Balti laevatehases 1866), milles töövedelikuna kasutati suruõhku. Aleksandrovski allveelaev oli toona suurim maailmas (pikkus 33 m). Ekipaaži suurus oli 23 meremeest. Laeva komandör oli Otto Paul von Krusenstern.

## Elu lõpuperiood
Elu lõpus, kulutanud kogu oma säästud leiutistele, läks Aleksandrovski täielikult pankrotti. Ametivõimudele tehtud pöördumised jäid vastuseta. Raskesti haige Aleksandrovski paigutati ühte Peterburi vaestehaiglasse. Seal ta ka 1894. aastal 77 aasta vanuses suri.

## Tunnustus
*Püha Vladimiri IV järgu orden (1866)
*Püha Vladimiri III järgu orden 

## Maale

Ivan Aleksandrovsky Simeis.jpg|Krimmi lõunarannik. Simejiz.  Koš-Kaja mägi (1887)
Aleksandrovsky-Russian camp at Gunib.jpg|Vene sõjaväelaager Gunibi lähedal (1895)
Aleksandrovsky Gunib.jpg|Gunibi vaade (1890. aastad)


## Viited

## Välislingid
Samuel Kňažko

**Samuel Kňažko** (sündinud 7. augustil 2002 Trenčínis) on Slovakkia jäähokimängija, kes mängib kaitsjana American Hockey League'i (AHL) klubis Cleveland Monsters.

Ta alustas jäähoki mängimist kodulinnaklubis Trenčíni HK Dukla. 2018. aastal liitus ta Soome klubiga HC TPS ning asus seejärel mängima klubi noortevõistkondades.

2020. aastal valis Columbus Blue Jackets ta NHL-i ''draft''is 78. valikuna. 2021. aasta juunis sõlmis ta Blue Jacketsiga kolmeaastase lepingu. Hooajal 2021/22 mängis Kňažko noorteliiga Western Hockey League'i (WHL) klubis Seattle Thunderbirds. Hooajal 2022/23 debüteeris ta AHL-is Blue Jacketsi tütarklubis Cleveland Monsters. NHL-is tegi Kňažko debüüdi põhihooaja eelviimases mängus 13. aprillil 2023 Pittsburgh Penguinsi vastu.

2022. aasta taliolümpiamängudel võitis Kňažko Slovakkia jäähokikoondisega pronksmedali.

## Viited

## Välislingid
* Samuel Kňažko NHL.com lehel
* Samuel Kňažko hockeydb.com lehel
Eesti noorte akordioniorkester

**Eesti Noorte Akordioniorkester** on Eestis tegutsev akordioniorkester. Orkester on tegutsenud 2022. aasta juunist ning on Eesti ainus aktiivne akordioniorkester. Orkester koosneb paljude erinevate Eesti muusikakoolide akordioni õpilastest.

## Dirigendid
Alates 2022 Mikk Langeproon

Alates 2022 Kristel Laas

## Välislingid
* Eesti Akordioniliidu Facebook
Meta Lukk

**Meta Lukk** (ka Meeta Lukk) on eesti päritoluga klaasikunstnik.

Ta lõpetas 1958. aastal Eesti NSV Riikliku Kunstiinstituudi klaasehistöö erialal ja töötas peakunstnikuna Sverdlovi-nimelises klaasivabrikus Zolotkovos Vladimiri oblastis.

## Viited
Dornier Do X

**Dornier Do X** oli Saksa õhusõidukite ettevõtte Dornier Flugzeugwerke valmistatud suur paatlennuk, mis oli mõeldud transatlantiliste lendude jaoks. Dornier Do X oli oma esimese lennu ajal (25. juulil 1929) maailma kõige suurem lennuk. Do X-i peeti toona Saksa tehnoloogia tipptasemeks.

Do X ehitamiseks ehitati 1926./1927. aastal Altenrheini Bodeni järve äärde kaasaegne lennukitehas. Dornieri peapiloot Richard Wagner tõusis esimesele lennule 12. juulil 1929. Rekordlend 169 inimesega pardal tehti 21. oktoobril 1929 – selle rekordi ületamiseks kulus 20 aastat.

## Disain
Do X-i vastupidav kere oli valmistatud uudsest Saksamaal välja töötatud alumiiniumisulamist – duralumiiniumist. Do X-i tiivad olid samuti valmistatud duralumiiniumist sepistatud terasest tugevdustugedega. 

Lennuk oli varustatud 12 mootoriga, mille koguvõimsus oli 3100 hobujõudu. Mootorid paiknesid tandemasetusega kuues voolujoonelises mootorisektsioonis. Mootoreid juhtis pardainsener, kes kontrollis 12 gaasihooba ja jälgis pidevalt 12 mõõdikut. Piloot edastas insenerile käsu võimsuse reguleerimiseks telegraafi teel, sarnast süsteemi kasutatakse suhtlemiseks ka laevades. Õhkjahutusega Jupiteri mootorid olid altid ülekuumenemisele ja suutsid Do X-i tõsta vaevu 425 m (1394 jala) kõrgusele. Pärast 103 lennu sooritamist 1930. aastal paigaldati Do X-ile 455 kW (610 hj) Curtiss V-1570 Conqueror vesijahutusega V12-mootorid. Alles siis suutis see tõusta Atlandi ookeani ületamiseks vajalikule 500 m (1600 jala) kõrgusele. 

Lennuki lennukaugus oli 1700 km ning see suutis lendu jätkata ka siis, kui kuni neli mootorit lõpetasid töötamise. Lennuk oli oma aja kohta tõeliselt muljetavaldav, kuid sellel oli ka palju probleeme. Näiteks, kui piloot ei olnud piisavalt kogenud, kippus Do X pidurite vajutamisel liigselt ühele küljele kalduma, mis tõi testimistel kaasa õnnetusi. 

## Saatus
Do X oli revolutsiooniline õhusõiduk, kuid selle omahind oli väga kallis ning seda oli keeruline ehitada. Do X maksis oma tootmise ajal umbkaudu 2,5 miljonit marka. Ainult kolm Do X-i valmistati ja neid kasutati peamiselt katsetamiseks ja reklaamikampaaniateks. Lennukite valmistamine viidi üle Itaaliasse, kuid 1933. aasta lõpus andis Itaalia diktaator Benito Mussolini käsu seal valminud kaks lennukit hävitada. Algne Do X viidi Berliini lennundusmuuseumisse, kuni see Teise maailmasõja ajal pommirünnakus hävitati.

## Viited

*
*
Apetlon

**Apetlon** ([ˈapɛtlon]) on turulinn *(Marktgemeinde)* Austria Burgenlandi liidumaal Neusiedl am See ringkonnas. See asub Neusiedli järvest (saksa: *Neusiedler See*; ungari: *Fertő tó*) ida pool asuvas piirkonnas, mida nimetatakse *Seewinkeliks* (järvenurk).

Apetlon asub *Neusiedler See-Seewinkeli* rahvuspargis Neusiedli järve idakaldal. Linn ise asub 120 m kõrgusel merepinnast. Lähedalasuv ala 114 m kõrgusel merepinnast on Austria madalaim paik. Piirkonnale on iseloomulikud laialdased tasandikud ja sootaimestik, mille ümber on palju väikeseid soolajärvi. *Lange Lacke* (Pikk järv) on umbes neljakümnest läheduses asuvast järvest suurim.

## Ajalugu

Kogukonda on kirjalikult esmamainitud 1318. aastal. 1867. aastal kaotati Austria keisririik ja loodi Austria-Ungari eraldi valitsustega Viinis ja Budapestis. 1898. aastast kasutati Budapesti madjarimeelse poliitika tõttu ungarikeelset külanime **Bánfalu**.

Pärast Esimest maailmasõda nimetati Burgenlandi Saint-Germaini rahulepingus ja Trianoni rahulepingus *Westungarniks* (Lääne-Ungari) ja anti 1919. aastal Austriale. 1921. aastast on linn Burgenlandi liidumaa osa. Apetlon on 1991. aastast turulinn. 2001. aasta detsembris kanti Neusiedlersee rahvuspark UNESCO maailmapärandi nimistusse.

## Majandus ja taristu

Apetlonis on põhitegevuseks veinitootmine. Linn on ümbritsetud viinamarjaistandustega. Turism on ka oluline. Iga aasta mais tulevad paljud ornitoloogid kõikjalt Euroopast haruldasi linde vaatama. Juba ammu enne rahvuspargi rajamist oli *Lange Lacke* (Pikk järv) oluline looduskaitseala. *Lange Lacke* on linna lähedal asuvast umbes neljakümnest soolajärvest suurim. Teaduslike andmete kogumine selle linnustiku kohta algas enam kui 100 aastat tagasi.

Kuldnokkade (*Sturnus vulgaris*) populatsioon ja viinamarjakasvatajad on vastuolus. Põllumeestel ja viinamarjaistanduste omanikel on põldudel gaasi (butaan) jõul töötavad kahurid ja täielikult programmeeritavad elektroonilised linnutõrjeseadmed, mis hirmutavad linde viinamarjade söömisest. Aga kasutatakse ka võrku, privaatseid veinihoovi valvureid, jahimehi ja lennukeid, et saagist võimalikult palju säästa.

## Keel

*Apetlonerisch* on saksa keele murre, milles on laene ungari keelest.

## Viited
Walace

**Walace Souza Silva** (tuntud lihtsalt kui **Walace**; sündinud 4. aprillil 1995 Salvadoris) on Brasiilia jalgpallur, kes mängib kaitsva poolkaitsjana Brasiilia kõrgliigaklubis Cruzeiro.

Brasiilia kõrgliigas debüteeris ta 2014. aastal Grêmio meeskonnas. 2016. aastal võitis ta klubiga Brasiilia karikavõistlused.

2017. aasta jaanuaris sõlmis Walace lepingu Saksamaa kõrgliigaklubiga Hamburger SV. Hooajal 2018/19 mängis ta Saksamaa kõrgliigaklubis Hannover 96.

Aastatel 2019–2024 mängis Walace Itaalia kõrgliigaklubis Udinese.

2024. aasta juulis naasis ta Brasiilia kõrgliigasse ja sõlmis ta kuni 2028. aasta lõpuni kehtiva lepingu Cruzeiroga.

2016. aasta suveolümpiamängude jalgpalliturniiril võitis Walace Brasiilia meeskonna koosseisus kuldmedali. Brasiilia jalgpallikoondises debüteeris ta sama aasta alagrupimängus Haiti vastu.

## Viited
Tunnistus

**Tunnistus** on kõneakt, mis põhjustab teadmise või uskumuse  edasiandmise. **Tunnistuse** all võidakse mõista ka teadmise või uskumuse edasiandmist. 

## Kirjandus
*C. A. J. Coady. Testimony and Observation. – *Amer. Phil. Quart.*, 1973, 10.
*J. H. McDowell. Meaning, Communication and Knowledge.  – Z. Van Straaten. *Philosophical Subjects*, Oxford: Clarendon Press 1980.
*J. H. McDowell. Anti-realism and the epistemology of understanding. – H. Parret, J. Bouveresse. *Meaning and Understanding*, Berlin: Gruyter 1981.
*Gareth Evans. *[[The Varieties of Reference]]*, Clarendon Press: Oxford 1982, lk 122–124.
*Elizabeth Fricker. The Epistemology of Testimony. – *Proceedings of the Aristotelian Society Supplement*, 1987,  61, lk 57–83.
*Jonathan E. Adler. Testimony, Trust, Knowing. – *Journal of Philosophy*, 1994, 9, lk 264–275.

## Välislingid
*Nick Leonard. Epistemological Problems of Testimony, Stanfordi filosoofiaentsüklopeedia, 2021.
*Jonathan Adler. Epistemological Problems of Testimony, 2012.
*Christopher Green. Epistemology of Testimony, Interneti filosoofiaentsüklopeedia.
Andrew Tate

**Emory Andrew Tate III** (sündinud 1. detsembril 1986) on Ameerika-Briti kahtlustatav kurjategija, meediategelane, ettevõtja ja endine elukutseline kikkpoksija.

Ta alustas kikkpoksiga tegelemist 2005. aastal ja saavutas oma esimese meistritiitli 2009. aastal. Laiemat tähelepanu äratas ta 2016. aastal, kui ta esines Briti tõsielusaates "Big Brother" (tõlkes "Suur vend"). Ta eemaldati saatest pärast seda, kui ilmus video, kus Tate lõi korduvalt naist vööga; hiljem teatasid nad, et tegu oli konsensusliku tegevusega. Ta alustas 'camgirl'-äriga ja veebikursuste müümisega ning saavutas kuulsuse Interneti-kuulsusena, propageerides "ülimehelikku, üliluksuslikku elustiili". Tate'i naistepõlglikud kommentaarid on kaasa toonud tema peatamise erinevatel sotsiaalmeedia platvormidel.

2022. aasta detsembris vahistati Rumeenias Tate ja tema vend Tristan koos kahe naisega; kõiki nelja kahtlustatakse inimkaubanduses ja organiseeritud kuritegeliku rühmituse moodustamises. Rumeenia politsei väitis, et rühmitus sundis ohvreid looma tasulist pornot. 2023. aasta märtsis viidi kõik neli koduaresti, kuni uurimine jätkus, pärast seda, kui nad olid pärast vahistamist vahi all. Juunis esitati neile süüdistus vägistamises, inimkaubanduses ja naiste seksuaalseks ärakasutamiseks organiseeritud kuritegeliku rühmituse moodustamises. Tate ja tema vend eitavad kõiki süüdistusi.

## Viited
Bilohorivka kooli pommitamine

7. mail 2022 pommitasid Venemaa relvajõud Luhanski oblastis Bilohorivkas asuvat kooli Sjevjerodonetski lahingus 2022. aasta Venemaa sissetungil Ukrainasse. Ametlikult kinnitati vähemalt kahe inimese surm, kuid kohalike võimude sõnul oli tegelik hukkunute arv ligi 60.

Umbes üheksakümmend inimest varjus sel ajal hoone keldris, mis president Volodõmõr Zelenskõi sõnul moodustas küla elanikest enamuse. Hoonet tabas Venemaa õhurünnak, mis süütas hoone ja suur arv inimesi jäi hoonesse lõksu.

## Tagajärjed
Vähemalt 30 inimest päästeti. Kahe inimese tapmine kinnitati, kuid Luhanski oblasti kuberner Serhi Haidai ütles, et ülejäänud 60 inimest arvatakse olevat tapetud.

## Reaktsioonid
Rünnaku mõistis hukka Ukraina välisministeerium ja ÜRO peasekretär Antonio Guterres, kes ütles, et on rünnakust "šokeeritud".

Briti välisminister Liz Truss ütles, et see on "õõvastav" ja kirjeldas rünnakut kui sõjakuritegu.

## Viited
Ülle Braun

**Ülle Braun** (sündinud 4. jaanuaril 1942 Tartus) on eesti klaasikunstnik.

Ta õppis aastatel 1962–1965 Tallinna Pedagoogilises Instituudis ja aastal 1969 lõpetas Eesti Riikliku Kunstiinstituudi klaasehistöö erialal.  

Aastatel 1969–1971 töötas J. Sverdlovi nimelises Klaasivabrikus Vladimiri oblastis Zolotkovos, kus sel ajal oli peakunstnik Meta Lukk. Aastatel 1971–1973 töötas tehases Tarbeklaas.

Näitustel osaleb Ülle Braun alates 1969. aastast. Braun on Eesti Kunstnike Liidu liige alates 1980. aastast ja kuulub ka Eesti Klaasikunstnike Ühendusse.

## Viited
Svit

**Svit** (ungari keeles *Szvit*, poola keeles *Świt*) on linn Slovakkias Prešovi maakonnas Popradi ringkonnas.

## Geograafiline asend
Svit asub Kõrg-Tatra mäestiku jalamil, Popradist umbes 8 km läänes, Poola piirist 16 km kaugusel. Svit paikneb merepinnast 720 meetri kõrgusel.

## Ajalugu
Svit on üks nooremaid linnu Slovakkias. Svit on saanud alguse ettevõtte Bata 1934. aastal rajatud kunstkiutehase tööliste elamurajoonina. Eraldi asulaks sai Svit 1946. aastal.

Linnaõigused sai Svit 30. mail 1962.

Linn on saanud nime lühendina kunstkiutehase **S**lovenské **Vi**zkózové **T**ovárne nimest.

## Rahvastik

Slovakkia 2021. aasta rahvaloenduse andmetel oli Sviti elanikest slovakke 93,54%, mustlasi 0,35%, poolakaid 0,18%, ungarlasi 0,18%, russiine 0,17% ja ukrainlasi 0,14%. Rahvus oli teadmata 4,46 protsendil elanikest.

## Sõpruslinnad
* Česká Třebová, Tšehhi
* Knurów, Poola
* Partizánske, Slovakkia
* San Lorenzo in Campo, Itaalia

## Viited
Marite Kallasma

**Marite Kallasma** (sündinud 28. aprillil 1948) on eesti ajakirjanik. Ta on olnud Eesti Raadio ja Eesti Televisiooni programmiteadustaja ning saatejuhtide koolitaja-eetrinõustaja.

Töötades raamatupoe Võitlev Sõna müüjana, läbis ta 17-aastaselt raadiotoimetajate konkursi, kuid valiti selle kaudu hoopis Eesti Raadio diktor-praktikandiks. 

Aastatel 1976–2004 töötas ta Eesti Televisioonis programmiteadustaja ja "Aktuaalse kaamera" uudistesaatejuhina. Tema töö hõlmas ka uudiste suupäraseks toimetamist.

Pärast seda jätkas Kallasma ETV-s tööd juhendaja-eetrinõustajana. Tema juhendatavate seas on olnud näiteks Monika Tamla, Meelis Kompus, Anna Pihl, Liisu Lass jt. 

Ta on olnud teadustaja paljudel kontsertidel ja mitmel üldlaulupeol. Avalikku esinemist ja saatejuhitöö spetsiifikat on ta õpetanud ka Tallinna Ülikooli mikrokraadiprogrammi raames.

Marite Kallasma hääl kõlab mitmes filmis:
*1978 "Kunstinädal 1978" (dokumentaalfilm) – tekstilugeja 	
*1982 "Teisikud" (muusikaline telemängufilm) – teadustaja
*1999 "Sellised kolm lugu: Aida" (mängufilm) – hääl teleris
*2006 "Georg" (mängufilm) – diktor
*2018 "Pank" (telesari) – diktorihääl

2015. aastal asus Kallasma ETV 60. aastapäeva puhul üheks õhtuks taas "Aktuaalse kaamera" diktoritoolile, mille järel tehti talle ettepanek oma ametipostile naasta. Temast on 2023. aastal Eesti Televisioonis tehtud portreesaade "Marite Kallasma. Diktor, mitte diiva". 

Enn Eesmaa: "Arvan, et Marite Kallasma on tänini üks väga väheseid klassikalisi telediktoreid. Hindasin ennekõike Marite professionaalsust, mille hulka kuulus nii laitmatu diktsioon kui ka meeldiv, usaldust äratav välimus."

## Tunnustus
*1999 – kauni eesti keele auhind Eesti Ajakirjanike Liidult
*2008 – Valgetähe V klassi teenetemärk
*2020 – Eesti filmi- ja teleauhind (EFTA) (panuse eest Eesti televaldkonda)

## Isiklikku
Ta oli abielus spordiajakirjanik Rein Kallasmaga.

## Viited

## Välislingid
*Teletäht Marite Kallasma sai eetrikeelu SL Õhtuleht, 24. oktoober 2002.
*Marite Kallasma: minu tegelikku lahkumise põhjust teab vaid kolm inimest Õhtuleht, 17. juuli 2004.
*Marite Kallasma on teles tagasi! Õhtuleht, 4. veebruar 2016.
*Legendaarne uudistediktor Marite Kallasma kuulsusest: vahel tõid mehed lilli, vahel nähvati trammipeatuses Kroonika, 11. märts 2021.
* "Galerii: legendaarne diktor Marite Kallasma tähistab 75. sünnipäeva" ERR Menu, 28. aprill 2023.
Kuldne riigitõld

**Kuldne riigitõld** (inglise keeles *Gold State Coach*, ka *Gold State Carriage*) on rikkalikult kaunistatud kinnine, kaheksahobuserakendiga tõld, mida kasutab Suurbritannia monarh ja kuninglik perekond.

## Ajalugu
Tõld telliti 1760. aastal kuningas George III ja Charlotte von Mecklenburg-Strelitzi pulmade ning monarhi kroonimistseremoonia tarbeks. Joonised tegi William Chambers ja see ehitati tõllameister Samuel Butleri töökojas Londonis. Keeruka konstruktsiooni tõttu valmis tõld aga alles 1762. aastal ehk aasta pärast George III pulmi ja kroonimist. Siiski kasutas George seda sama aasta parlamendi istungijärgu avatseremoonial.

Alates kuningas William IV kroonimisest 1831. aastal on tõlda kasutatud kõigi järgmiste Briti monarhide kroonimistseremooniatel. Samas on seda aegade jooksul kasutatud ka mõnel muul puhul.

Kuninglik riigitõld on vanuselt kolmas säilinud tõld Ühendkuningriigis. Sellest vanemad on vaid 1758. aastal ehitatud Londoni ülempea riigitõld ja 1698. aastal ehitatud parlamendi alamkoja House of Commonsi esimehe riigitõld.

## Kirjeldus
Tolleaegses vääringus maksis tõld 7562 naelsterlingit. Kullatud puidust valmistatud tõld kaalub 4,4 tonni, on 7 meetrit pikk ja 3,6 meetrit kõrge. Tõlla katuse keskel paikneb kolm Inglismaad, Šotimaad ja Iirimaad sümboliseerivat amoretti, kes hoiavad käes erinevaid regaalia elemente, näiteks Püha Edwardi krooni. Tõlla kabiini alumisel osal paiknevad Firenze kunstniku Giovanni Battista Cipriani maalitud paneelid, mis kujutavad Vana-Rooma jumalaid ja jumalusi. Eesmisel paneelil on kujutatud müütilist naissõdalast Britanniat Thamesi jõe ääres, taustal paistmas Londoni Saint Pauli katedraal. Maalidel kujutatakse ka kuningliku mereväe kaasaegset vägevust. Rataste kõrval on neli kullatud pähklipuust Vana-Kreeka alama merejumal Tritoni kuju, mis sümboliseerivad Ühendkuningriigi vägevust. Esirataste juures asuvad kujud puhuvad merekarpidesse, tagarataste kõrval olevad kujud hoiavad Vana-Rooma merejumala Neptunuse odasid. Selle interjöör on polsterdatud velveti ja atlassiga.

Tõlda veavad kaheksa hobust, kes valitakse eraldi välja kuninglikes tallides ja on tuntud kui Windsori hallid (*Windsor Greys*). Seda hoitakse Buckinghami palee Kuninglikes tallides (*Royal Mews*), kus see on välja pandud külastajatele vaatamiseks.

Le Royal Mews de Londres-009.JPG | Tritoni kujud tõlla esirataste juures
Le Royal Mews de Londres-008.JPG |Tritoni kujud tõlla tagarataste juures
Le Royal Mews de Londres-012.JPG | Giovanni Battista Cipriani maalitud paneelid tõlla alumisel osal
Gold State Coach at the Royal Mews - 003.jpg | Regaliat hoidvad amoretid tõlla katusel, kes sümboliseerivad Ühendkuningriigi maid
Gold State Coach at the Royal Mews - 004.jpg | Skulptuurid tõlla katuse nurkades


## Vaata ka
* Austraalia riigitõld
* Šoti riigitõld
* Iiri riigitõld
* Kuninganna Alexandra riigitõld
* Klaastõld
* Teemantjuubeli riigitõld
* 1902 State Landau
* Kuldtõld (Madalmaad)
* Kuldtõld (Taani)

## Viited
Hanshin Tigers

**Hanshin Tigers** on Jaapani pesapalliklubi, mis mängib Jaapani profiliigas Nippon Professional Baseball (NPB). Oma kodumänge peab klubi Nishinomiyais Koshien Stadiumis.

Klubi on asutatud 10. detsembril 1935.

Tigers on võitnud Japan Seriesi ühel korral, 1985. aastal.

Klubi omanik on raudtee-ettevõte Hanshin Electric Railway.

## Saavutused
*Japan Seriesi võit (1):
**1985
*Central League'i võidud (6):
**1962, 1964, 1985, 2003, 2005, 2014

## Välislingid

*Hanshin Tiges.com
Oleksandr Bondarenko

**Oleksandr Bondarenko** (ukraina keeles Олекса́ндр Михайлович Бондаре́нко; 10. oktoober 1977 – 22. aprill 2023) oli Ukraina ajakirjanik ja maakaitseväe vabatahtlik, hukkus rindel Kreminna lähistel 2023. aasta aprillis. Bondarenko töötas aastatel 2007–2011 BBC ukrainakeelse teenistuse juures ajakirjanikuna.

## Viited
Sliač

**Sliač** (ungari keeles *Szliács*) on linn Slovakkias Banská Bystrica maakonnas Zvoleni ringkonnas.

Sliač on kuurortlinn, seal asuvad tervistavad kuumaveeallikad.

Linna lähedal asub Sliači lennujaam. 31.detsembril 2020 lõpetati Sliači lennujaamast reisilennud. Sliači lennujaam on sestpeale kasutusel ainult sõjaväelennujaamana.

## Geograafiline asend
Sliač asub Zvoleni nõos, Zvolenist vahetult põhjas ja Banská Bystricast ligikaudu 14 km lõunas.

## Ajalugu
Sliači asula moodustati 1959. aastal Hájniky, Rybáre ja Sliač-kúpele külade ühendamise tulemusel. Linnaõigused sai Sliač 1. märtsil 1969. Hájniky ja Rybáre külasid on ürikutes esmamainitud 13. sajandi keskel.

## Rahvastik

Slovakkia 2021. aasta rahvaloenduse andmetel oli Sliači elanikest slovakke 95,48%, tšehhe 1,19% ja ungarlasi 0,43%. Rahvus oli teadmata 2,04%-l elanikest.

## Sõpruslinnad
* Přibyslav, Tšehhi

## Viited
Ctirad Mašin

**Ctirad Mašin** (sünninimega **Radek Mašin**, Ameerika Ühendriikides **Ray Masin**; 11. august 1930 Olomouc – 13. august 2011 Cleveland) oli Tšehhoslovakkia antikommunistlik võitleja, üks Vendade Mašinite rühmituse liige.

Ta lõpetas Poděbradys kuningas Jiří kolledži ja õppis aastatel 1950–1951 Tšehhi Tehnikaülikoolis Prahas. Seejärel pidas mitmeid ametikohti.

1950. aastate alguses asutas ta koos oma venna Josefiga kommunismivastaste rühma. 1952. aasta augustis mõisteti ta ebaseadusliku piiriületuse ettevalmistamise eest kaheks ja pooleks aastaks vangi. Ta oli vangis Jáchymovi uraanikaevandustes kuni vabanemiseni 1953. aasta juunis. Septembris 1953 süütas ta koos Václav Švédaga Pivini ümbruses mitu põhuvirna ja tulistas ühele kohalikule vabatahtlikule tuletõrjujale silma.

1953. aasta sügisel otsustas grupp jõuda Lääne-Berliini. Ctirad sattus sinna 2. novembril 1953 Berliini metroo rongikomplekti šassiil. Peagi saabusid ka Josef Mašin ja raskelt vigastatud Milan Paumer. Läänetsoonis avaldasid nad huvi langevarjuritena Tšehhoslovakkiasse naasta. Seejärel said neist USA armee regulaarsed töötajad. Nad saabusid USA-sse laevaga märtsis 1954. Pärast sõjalist väljaõpet otsustasid vennad ja Paumer liituda erivägedega. Nende töökohaks sai Põhja-Carolina osariigis asuv Fort Braggi baas, misjärel ühinesid mõlemad vennad instruktoritena 82. õhudessantdiviisiga.

Pärast viieaastast USA armees teenimist, mis oli vajalik USA kodakondsuse saamiseks, taandusid vennad tsiviilellu ja hakkasid tegelema ettevõtlusega. 1961. aastal tekkisid Ctirad Mažinil lümfisüsteemi kasvajaga seotud terviseprobleemid. Ta enda ja doonori vereloomerakkude siirdamine õnnestus. Pärast riigiteenistusest lahkumist asusid vennad koos Paumeriga ärisse, kuid aasta pärast läksid nende teed lahku. Ctirad juhtis algul autoremonditöökoda ja aastaid hiljem tema leiutisi pakkuvat ettevõtet.

## Isiklikku
Tema vend Josef Mašin on samuti Tšehhoslovakkia antikommunistlik võitleja; nende isa Josef Mašin oli Tšehhoslovakkia leegioni võitleja, Tšehhoslovakkia sõjaväelane ja antifašistlik võitleja, kes hukati sakslaste poolt aastal 1942.
Hunnide riik

**Hunnide impeerium** oli hunnide hõimuliidu juhi Attila poolt aastatel 434–453 loodud riik.

Riigi keskus asus Pannoonias (praegune Ungari) ja ulatus Volgast ja Kaukaasiast Reinini ja Taanist Doonauni.

451. aastal tungisid hunnid Galliasse, Attila sai Katalaunia lahingus Aëtiuse juhitud roomlaste ja germaanlaste liiduväelt lüüa (seda vaid lääneroomlaste jutu järgi). Reaalselt võis lahing lõppeda ka viigiga.

452. aastal laastasid hunnid Itaaliat, kust lahkuti pärast paavst Leo I käest suure lunaraha saamist.

Riik lagunes pärast Attila surma tema pulmaööl 453. aastal.

## Vaata ka
* Attila, hunnide kuningas
* hunnid, rändhõim
* hunnide kunst
Kupjanski tsiviilkonvoi pommitamine

,
  {"type":"Feature", "geometry":{"type":"Point", "coordinates":[37.69235, 49.62901]}, "properties":{"description":"Kivšarivka, kuhu põgenes 7 ellujäänut (sh 2 last, kelle vanemad tapeti)", "marker-symbol":"-number", "marker-size":"small", "marker-color":"41a145"}}
]}]  }} 

**Kupjanski tsiviilkonvoi pommitamine** oli Ukraina tsiviilisikute tahtlik tapmine, mille viis läbi Vene armee 25. septembril 2022 Ukrainas Harkivi oblastis Kupjanski lähedal Kurõlivka-Pištšane maanteel. Hukkus 26 tsiviilisikut, kellest pooled olid lapsed.

Sel ajal oli teelõik "hallis tsoonis". Ukraina sõjaväelased jõudsid sündmuskohale alles 1. oktoobril 2022.

## Ajalugu
2022. aasta septembri lõpus korraldasid Ukraina relvajõud pealetungi, et vabastada Venemaa poolt okupeeritud territoorium Harkivi oblastis. Kupjansk-Vuzlovõi linn ja selle lähedal asuvad külad vabastati 27. septembril.

Kolm päeva hiljem, 30. septembril leidsid Ukraina sõdurid Kurõlivka küla äärest tsiviilisikute surnukehad. Surnukehad avastati kuuest mahapõlenud autost ja kaubikust, mida oli pommitatud, kui need olid teel Pištšane küla suunas.

Pärast uudise levimist ilmus välja seitse tragöödia tunnistajat. Neil oli õnnestunud põgeneda Kivšarivka külla. Nende ütluste kohaselt lahkus nende evakuatsioonikolonn 25. septembri hommikul Kurõlivkast Starobilskis Svatove suunas, nende arvates ainsa avatud tee kaudu – kõigil teistel teedel olid sillad purustatud ning küla piiras jõgi ja soo. Kella 9 paiku sattus nende kolonn Vene sabotaažirühma varitsuse otsa, kes tulistasid konvoid mõlemalt poolt. Haavatute ja põgeneda üritanute tapmiseks kasutati jalaväerelvi.

Seejärel tuvastasid korrakaitsjad, et kõik autokolonni ohvrid olid kohalikud elanikud. Hukkunute seas oli ka põgenikekonvoid organiseerinud vedaja, kes oli nõudnud evakueerimise eest 6000 grivnat inimese kohta ja oli Kupiansk-Vuzlovõi endine elanik.

Tulistamise käigus õnnestus põgeneda 1- ja 5-aastasel lapsel. Laste vanemad surid kolonnis. Esialgsetel andmetel hukkus umbes 24 inimest, nende hulgas rase naine ja 13 last. Kaksteist ohvrit tuvastati 20. oktoobriks 2022.

Veel üks ohver avastati 17. oktoobril 2022 – haavata saanud 19-aastane nooruk, kes suri saadud vigastustesse pärast 1,5 kilomeetrit kõndimist metsateel. Hukkunute arvuks arvestati lõpuks 26 inimest, 22 inimesel õnnestus põgeneda.

Osa asitõendeid (ohvrite surnukehad ja auto) uurisid Prantsuse eksperdid. Nad avastasid märke 30 mm ja 45 mm suurte plahvatusohtlike mürskude ning granaatide VOG-17 ja VOG-25 kasutamisest.

## Viited